Camel Productions

Camel Productions er et amerikansk plateselskap som ble etablert i 1991.

Plateselskapet ble etablert av Andrew Latimer for å sikre fremtiden til det engelske bandet Camel.
I 1990, etter at søksmålene til den tidligere «manageren» av bandet var avsluttet, solgte Latimer og kona Susan Hoover huset i London og flyttet til USA, hvor de etter et musikalsk sabbatsår og et voldsomt press fra fansen, startet opp plateselskapet med midler fra det solgte huset.

Selskapet er bare eid og drevet av og for Camel. Drevet av noen få dedikerte medarbeidere av musikeren Latimer, og med massiv støtte fra venner og fans, så konsentrerer CP seg bare om bandet, og slipper ingen andre grupper inn i selskapet. Dette fordi det ikke ville være rettferdig verken for Camel eller andre band og dele fokuset.
CP ga ut sitt første album, Dust and Dreams i 1991 og har siden gitt ut flere utgivelser i form av mediumene CD-plate, Kassett, VHS, og DVD. Dette samt andre bandartikler finnes på deres offisielle hjemmeside, som også inneholder grundig historie, offisielle bilder, lydsnutter, nettbutikk og nyheter om bandet.

Sommeren 2005 la Andrew Latimer Camel Productions på is og flyttet tilbake til England, men nettbutikken og mulighet til å ta kontakt er fortsatt tilstede. I oktober 2005 kom den foreløpige siste utgivelsen i form av en DVD med diverse konsertklipp fra bandets historie.

 Albumutgivelser 
 1991 – Dust and Dreams 
 1992 – On the Road 1972 (Live) 
 1993 – Never Let Go (Live) 
 1994 – On the Road 1982 (Live) 
 1996 – Harbour of Tears 
 1997 – On the Road 1981 (Live) 
 1999 – Rajaz 
 1999 – Coming of Age (Live) 
 2002 – A Nod and a Wink   Andre utgivelser 
 2000 – Coming of Age (VHS, Live fra 1997-turné)
 2002 – Coming of Age (DVD, Live fra 1997-turné)
 2003 – Curriculum Vitae (DVD, om bandets historie)
 2003 – Pressure Points (DVD, Live fra 1984-turné)
 2004 – Camel Footage (DVD, diverse konsertklipp)
 2005 – Camel Footage 2 (DVD, diverse konsertklipp)

Eksterne lenker
 Camel Productions – Den offisielle Camel-nettsiden.

Kategori:Camel
Kategori:Plateselskaper fra USA
Kategori:Plateselskaper etablert i 1991
Kategori:1991 i USA